**Ford Transit Connect je z najvarčnejšo porabo goriva v svojem segmentu in nosilnostjo do ene tone še privlačnejši za upravitelje voznih parkov**

* Ford Transit Connect je posodobljen z znatno izboljšano zmogljivostjo za upravitelje voznih parkov, vključno z najvarčnejšo porabo naprednega 1,5-litrskega dizelskega motorja Ford EcoBlue v tem segmentu
* Zdaj je na voljo tudi z dovoljeno skupno maso vozila 2501 kg, ki za še večjo produktivnost nudi bruto nosilnost do 982 kg1
* Ford je za vse različice 1,5-litrskih dizelskih motorjev EcoBlue, ki poganjajo model Transit Connect, odobril uporabo goriva z vsebnostjo z vodikom obdelanega rastlinskega olja
* Trgovci po vsej Evropi že sprejemajo naročila za razširjeno paleto različic modela Transit Connect, med katerimi so zdaj tudi odlično opremljene različice Active

**Dunton, Velika Britanija, 21. oktober 2020** – Ford je danes objavil izboljšave modela Transit Connect, ki bodo uporabnikom zagotavljale najvarčnejšo porabo goriva v tem razredu, prvič pa bo na voljo tudi z bruto nosilnostjo 1,0 tone.

Izjemna varčnost bo upraviteljem voznih parkov pomagala prihraniti pri stroških za gorivo, hkrati pa se bodo zmanjšali izpusti toplogrednih plinov, kot je CO2.

Transit Connect je zdaj kot lahko gospodarsko vozilo v izbranih izvedbah na voljo s skupno maso vozila do 2501 kg, s čimer se je bruto nosilnost povečala do 982 kg1, možnost prevoza težjih tovorov pa omogoča izboljšanje produktivnosti lastnikom in upraviteljem voznih parkov.

Za uporabnike, ki si želijo še bolj ekskluzivno vozilo, Ford na izbranih trgih uvaja nove odlično opremljene različice Active z elegantno zunanjostjo in vrhunsko notranjostjo.

Upravitelji voznih parkov na trgih, ki spodbujajo uporabo z vodikom obdelanega rastlinskega olja, na primer na Švedskem, bodo veseli novice, da je Ford odobril uporabo tovrstnega goriva za pogon 1,5-litrskega dizelskega motorja EcoBlue, kar bo pomagalo dodatno zmanjšati skupne izpuste voznih parkov.

“Transit Connect je že zelo priljubljen v številnih voznih parkih po vsej Evropi, z najnovejšimi izboljšavami pa bo še bolj privlačen,” je povedal Hans Schep, generalni direktor za gospodarska vozila pri Fordu Evropa. “Zmanjšanje izpustov in stroškov za gorivo ter povečanje nosilnosti so koraki, ki podjetjem pomagajo prepeljati več tovora ali vgraditi dodatno opremo in zagotoviti maksimalno učinkovitost.”

Nove posodobitve so na voljo za celotno ponudbo različic modela Transit Connect, naročena vozila pa bodo pri Fordovih trgovcih predvidoma do konca leta 2020.

**Optimizacija porabe goriva in nosilnosti**

Nobeno lahko gospodarsko vozilo v tem razredu se ne more pohvaliti z učinkovitejšo porabo goriva kot Transit Connect – tako lahko podjetniki prihranijo pri stroških uporabe in zmanjšajo svoj ogljični odtis.

Najbolje prodajani Transit Connect – L1 Trend – po ciklu NEDC porabi 4,1 l/100 km, izpusti CO2 pa znašajo 109 g/km (5,1 l/100 km in 134 g/km CO2 po WLTP).2 Poganja ga Fordov napredni 1,5‑litrski dizelski motor EcoBlue z močjo 75 ali 120 KM, ki ga dopolnjuje šeststopenjski ročni menjalnik. K optimalni učinkovitosti prispevajo tudi nove pnevmatike z manjšim kotalnim uporom.

Ford se je neposredno odzval na povpraševanje uporabnikov po večji zmogljivosti Transita Connect za prevoz tovora in ponudil povečano nosilnost vse do 982 kg – to je 79 kg več kot pri prejšnjih različicah – brez poslabšanja vsestranskosti ali učinkovitosti porabe goriva. K povečani nosilnosti so prispevale tudi optimalne konfiguracije koles in pnevmatik ter odstranitev dvojnega sovoznikovega sedeža. Dvojni sovoznikov sedež je še vedno na voljo z izvedbami z manjšo skupno maso.

Uporabniki, ki potrebujejo skupno maso 2501 kg in bruto nosilnost 982 kg, lahko izbirajo med različnimi pogonskimi sklopi, primernimi za specifične pogoje uporabe, vključno z 1,5-litrskimi dizelskimi motorji s 100 ali 120 KM in šeststopenjskim ročnim ali osemstopenjskim samodejnim menjalnikom – za lahkotne in prefinjene prevoze tovora.

Po obsežnem testiranju, s katerim se je prepričal, da to ne bo vplivalo ne na servisiranje ne na delovanje vozil, je Ford za svoje 1,5-litrske dizelske motorje EcoBlue odobril uporabo goriv, ki vsebujejo z vodikom obdelano rastlinsko olje.

# # #

1 Bruto vrednost. Največja nosilnost se razlikuje in temelji na dodatni opremi in konfiguraciji vozila. Za kapaciteto specifičnega vozila glede prevoza tovora glejte nalepko na stebričku vrat.

2 Navedena poraba goriva/energije, izpusti CO2 in doseg z električnim pogonom so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. S svetovno usklajenim preskusnim postopkom za lahka vozila (World Harmonised Light Vehicle Test Procedure – WLTP) homologirana vozila bodo imela podatek o porabi goriva/energije in izpustih CO2 tako za novi evropski vozni cikel (New European Drive Cycle – NEDC) kot za WLTP. WLTP bo najpozneje do konca leta 2020 povsem nadomestil NEDC. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci. V času opuščanja NEDC je vzpostavljena primerjava med podatki o porabi goriva in izpustih CO2 pri ciklu WLTP in pri ciklu NEDC. Ker je prišlo do spremembe nekaterih elementov preskusov, lahko pride do odstopanj v primerjavi s prejšnjimi podatki o porabi in izpustih, kar pomeni, da bo lahko imel isti model vozila drugačno porabo in izpuste CO2.

***O družbi Ford Motor Company***

*Ford Motor Company je globalno podjetje s sedežem v Dearbornu v ameriški zvezni državi Michigan. Razvija, izdeluje, prodaja in zagotavlja servisno vzdrževanje za celotno paleto Fordovih osebnih vozil, poltovornjakov, športnih terencev, vozil z električnim pogonom in razkošnih modelov Lincoln ter finančne storitve prek družbe Ford Motor Credit Company. Ford si prizadeva postati vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti. V družbi Ford je po vsem svetu zaposlenih približno 188.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran* [*www.corporate.ford.com*](http://www.corporate.ford.com)*.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50**posameznih trgih, v podjetju pa je v obratih, ki so v izključni Fordovi lasti, zaposlenih približno 45.000**oseb, v skupnih podjetjih in poslovnih povezavah pa se ta številka poveča na približno 58.000**oseb****.*** *Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 18 proizvodnih obratov (12 jih je povsem v Fordovi lasti ali so skupna podjetja, 6 obratov deluje v sklopu poslovnih povezav izven skupine)****.*** *Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911****.***

|  |  |
| --- | --- |
| **Stik:** | Katja Hvala |
|  | Summit motors Ljubljana |
|  | +3861 25 25 116 |
|  | katja.hvala@summitmotors.si |